Starfsreglur Óss ( í gildi frá 7. maí 2013 ) 1 . Leikskólinn Barnaheimilið Ós er rekið á grundvelli þeirra hugmynda sem sjást hér að ofan , þeir foreldrar sem eiga börn á leikskólanum hverju sinni bera alla ábyrgð á rekstri og starfsemi hans , þar með talið fjárhagslega ábyrgð . Þegar barn er tekið inn á Ós ber foreldrum þess að ætla sér og barninu aðlögunartíma , a.m.k. þrjá til fjóra daga , til að kynna sér starfsemina . Foreldrum er bent á að kynna sér hjá starfsfólki þær venjur er tíðkast á Ósi með það í huga að samræmi sé milli þeirra og þess sem tíðkast á heimili barnsins . Varðandi foreldrastarfið skulu foreldrar snúa sér að vinafjölskyldum ( sjá lið 19 ) . 2 . Stórfundur eru æðsta ákvörðunarvald barnaheimilisins . Stórfundir skulu haldnir í annarri viku hvers mánaðar frá september til maí . Á fundum í september og janúar skal leikskólastjóri og starfsfólk gera grein fyrir nýliðnu starfstímabil sem er helmingur almanaksárs . Á þeim fundum skal einnig leitað eftir hugmyndum fyrir næsta starfstímabil . Leikskólastjóri kynnir áætlun næsta starfstímabils á stórfundi í október og maí . Atkvæði á stórfundum reiknast eftir fjölda barna sem eiga sér fulltrúa þar , að undanskildum börnum starfsmanna , samkvæmt ráðningarsamningi . Afl atkvæða ræður niðurstöðu mála . 3 . Stórfund skal boða með minnst fimm daga fyrirvara . Foreldrar geta sett mál á dagskrá fundarins með því að tilkynna stjórn það a.m.k. sjö dögum fyrir stórfund . Ákvörðun má ekki taka um málefni sem ekki hafa verið tilkynnt með fundarboði . Stórfund má halda án starfsfólks samkvæmt ákvörðun stjórnar og skal það koma fram í fundarboði . 4 . Verkefni stórfunda eru : Umræður og stefnumörkun um uppeldi barnanna . • Ræða athugasemdir og ábendingar frá foreldrum og starfsfólki . • Kynning á því sem starfsfólk er að vinna að með börnunum . • Kynning á því sem stjórn er að vinna að . • Fjármál og rekstur heimilisins . • Kynning á inntöku nýrra barna og ráðningu starfsfólks . • Ráðning leikskólastjóra . • Önnur mál . 5 . Aðalfundur . Stórfundur í aprílmánuði skal vera aðalfundur . Verkefni aðalfundar eru : • Breytingar á starfsreglum ef þurfa þykir . • Kosning stjórnar . • Kosning tölvuumsjónarmanns . • Kosning trúnaðarmanns foreldra . Foreldrar geta gert tillögur um breytingar á starfsreglum með því að tilkynna stjórn það a.m.k 10 dögum fyrir aðalfund . 6 . Starfsdagar foreldraeru þrír á ári eða eins oft og stjórn þykir þurfa . Þeir skulu auglýstir með minnst fimm daga fyrirvara . 7 . Mætingarskylda er á stórfundi og starfsdaga . Boða skal forföll . Þátttökuskylda er í daglegum rekstri barnaheimilisins ef aðstæður krefjast . Úttekt skal gerð á mætingu foreldra í janúar og ágúst hvert ár . Foreldrar sem mæta á minna en 2/3 funda og starfsdaga á hverju tímabili hljóta sjálfkrafa sekt sem nemur fjórðungi daggjalda nema stjórn ákveði annað . 8 . Stjórn skal skipuð fimm foreldrum . Stjórn er kosin til eins árs í senn á aðalfundi , þannig að þrír meðlimir eru kosnir eitt ár og tveir annað ár . Stjórnarmeðlimir skipta með sér hlutverkum formanns , gjaldkera , ritara , umsjónarmanns starfsráðs og umsjónarmanns vinafjölskyldna . Starf stjórnar er ólaunað . Heimilt er hverju foreldri að sitja í stjórn einu sinni með hverju barni , í mesta lagi tvö ár í senn . 9 . Verkefni stjórnar eru m.a. : • Boðun og stjórnun stórfunda með dagskrá , fundarstjórn , skráningu fundargerða og skráning á mætingu foreldra . • Undirbúningur tillagna fyrir stórfundi . • Framkvæmd á ákvörðun stórfunda . • Gerð þvottalista foreldra . • Gerð lista yfir vinafjölskyldur , setu foreldra í starfsráði og mætingu foreldra . • Upplýsir starfsráð um rekstur og starfsemi Óss . • Ráðningarviðtöl leikskólastjóra . • Ákvarðanir um inntöku nýrra barna í samráði við leikskólastjóra . • Ákvarðanir um ráðningu eða uppsögn starfsfólks í samráði við leikskólastjóra . • Gerð skriflegra ráðningarsamninga við starfsfólk í samvinnu við leikskólastjóra . • Samskipti við opinbera aðila , eigendur húsakynna og aðra , í samvinnu við leikskólastjóra . • Ábyrgð á daglegum rekstri barnaheimilisins í samvinnu við leikskólastjóra . • Gerð ársskýrslu foreldra í samvinnu við leikskólastjóra . • Stjórn skal halda fund með starfsmannahópnum í janúar , maí og september . Þar skal stjórn m.a. taka við athugasemdum og koma á framfæri til foreldra . • Ber ábyrgð á nefndarstörfum innan foreldrahópsins . • Úttekt á mætingu foreldra . • Úthýsir bókhaldi og greiðsluþjónustu barnaheimilisins . • Umsjá með því að fjármál séu innan þess ramma sem settur er í gildandi fjárhagsáætlun . • Gerir skriflega grein fyrir fjárhagsstöðu og fjárhagsáætlun á stórfundum í janúar , maí og september og gerir tillögu um upphæð daggjalda . • Greiðir laun starfsfólks og launatengd gjöld . 10 . Leikskólastjórier ráðinn af stórfundi . Deildarstjórar eru ráðnir af stjórn í samráði við leikskólastjóra . 11 . Verkefni leikskólastjóraeru m.a : • Dagleg stjórn á starfsemi barnaheimilisins samkvæmt skólanámskrá , stefnumörkun foreldra og fyrirmælum stjórnar . • Ráðningarviðtöl starfsfólks . • Starfsmannaviðtöl . • Seta í inntökunefnd ásamt stjórnarmeðlimum . • Greinargerð á stórfundum fyrir barnastarfi nýliðins starfstímabils . • Tillögugerð á stórfundum um barnastarf á komandi starfstímabili . • Tillögugerð um verkefni foreldra á starfsdögum . • Þátttaka í stórfundum samkvæmt boðun . • Þátttaka í stjórnarfundum samkvæmt boðun . 12 . Starfsráð skal skipað tveimur foreldrum , fulltrúum tveggja barna , í einn mánuð í senn . Fulltrúi barns tekur ekki sæti aftur í starfsráði fyrr en fulltrúar allra annarra barna hafa setið þar . Skylt er að taka tilnefningu í starfsráð . Umsjónarmaður starfsráðs gerir yfirlit yfir og skipuleggur störf starfsráðs . Tilgangur starfsráðs er að virkja alla foreldra sem standa að Ósi við rekstur leikskólans . Ef foreldrar eiga fleiri en eitt barn á leikskólanum þurfa þeir að sitja í starfsráði einu sinni fyrir hvert barn . 13 . Verkefni starfsráðs eru m.a. : • Undirbúningur stórfunda . Raðar stólum og borðum og hellir upp á kaffi . • Boðun , verkstjórn og skipulag starfsdaga auk nauðsynlegra innkaupa . • Undirbúningur jólahátíðarinnar á Ósi . • Frágangur húsakynna eftir stórfundi , vinnudaga og aðrar samkomur foreldra . • Önnur verkefni er stjórn ákveður . 14 . Stjórnarfundir skulu haldnir viku fyrir stórfundi og á öðrum tímum eftir þörfum . Afl atkvæða stjórnarmeðlima ræður niðurstöðu mála . Falli atkvæði jafnt ræður atkvæði formanns . Stjórnarfundir eru bundnir trúnaði . 15 . Tölvuumsjón . Á aðalfundi skal kjósa tölvuumsjónarmann . Viðkomandi skal hafa umsjón með tölvukosti barnaheimilisins og annast viðhald og viðgerðir . 16 . Daggjöld eru greidd 11 mánuði á ári og skulu standa undir hallalausum rekstri barnaheimilisins . Á barnaheimilinu eru 34 barnapláss . Öll barnapláss skulu ávallt vera fullnýtt . Daggjöld eru greidd fyrirfram og er gjalddagi og eindagi 1. hvers mánaðar . Dráttarvextir reiknast frá og með eindaga . Séu leikskólagjöld enn ógreidd 10 dögum eftir gjaldaga fær greiðandi sent ítrekunarbréf . Hafi krafa ekki verið greidd 50 dögum eftir gjalddaga er hún færð í milliinnheimtu . Krafa sem ekki innheimtist í milliinnheimtu fer í löginnheimtu 120 dögum frá gjalddaga . Barnaheimilið áskilur sér rétt til þess að segja upp dvalarsamningi barna foreldra hafi greiðsla ekki borist 110 dögum frá gjalddaga . Uppsögn miðast við mánaðamót og er uppsagnarfrestur einn mánuður . 17 . Fjármál eru fastur liður á dagskrá stjórnarfunda sem og stórfunda í janúar , maí og september . Allir stjórnarmeðlimir og leikskólastjóri skulu ávallt eiga aðgang að yfirliti yfir fjárhagsstöðu Óss . Ós skal eiga varasjóð sem nemur rekstrarkostnaði eins mánaðar til að mæta ófyrirséðum útgjöldum . 18 . Inntökunefnd skipa stjórnarmeðlimir auk leikskólastjóra . Hlutverk nefndarinnar er að leitast við að tryggja að inn á leikskólann veljist foreldrar sem líklegir eru til að sinna skyldum þeim sem fylgja því að þiggja pláss á Ósi . Nefndin forgangsraðar umsækjendum eftir þörfum leikskólans hverju sinni og hefur til hliðsjónar viðmiðin í 20. lið . Þá skal leikskólastjóri kynna barnaheimilið ítarlega fyrir foreldrum þeirra umsækjenda sem möguleika hafa á plássi . 19 . Vinafjölskyldur . Þegar nýjar fjölskyldur bætast í hóp Ósara skal umsjónarmaður vinafjölskyldna sjá til þess að þeim sé útveguð vinafjölskylda . Vinafjölskylda skal vera til stuðnings og veita upplýsingar um rekstur og foreldrastarf . 20 . Við val nýs barns á Ósi skal taka mið af eftirfarandi : • Aldur og kyn barnsins , þ.e. hvernig það passar inn í þann hóp sem fyrir er á heimilinu . 21 . Uppsagnarfrestur . Gagnkvæmur uppsagnarfrestur foreldra og stjórnar er tveir mánuðir miðað við næstu mánaðarmót . Uppsagnarfrestur gildir einnig fyrir foreldra barna sem hefja grunnskólanám . 22 . Opnunartími Óss . Á fyrsta stórfundi í september skal fjallað um opnunartíma leikskólans fyrir veturinn sem fer í hönd . Breyting á opnunartíma má þó ekki verða til þess að foreldri geti ekki lengur haft barn sitt á Ósi . Ekki er æskilegt að barn dvelji lengur á Ósi en átta klukkustundir að meðaltali á dag . Ef barn kemur ekki í hádegismat ber að tilkynna það fyrir kl. 09:30 . Ef barn er sótt eftir lokunartíma greiðir foreldri þess barns sekt sem nánar skal ákveðið um og auglýst af stjórn . 23 . Sumarlokun Óss . Heimilt er að loka leikskólanum í allt að fimm vikur yfir sumartímann . Á stórfundi í janúar skal stjórn kanna hug foreldra til sumarlokunar það árið og hafa skriflega kosningu um tímasetningu meðal foreldra . Málið skal til lykta leitt á næsta stórfundi . Öll börn skulu fá a.m.k. fjögurra vikna samfellt sumarleyfi á tímabilinu júní til ágúst ár hvert . 24 . Viðtalstímar og foreldraviðtöl . Viðtalstími leikskólastóra er einu sinni í viku samkvæmt auglýsingu . Foreldraviðtöl skulu haldin tvisvar á ári , í nóvember og mars . Þar skal starfsfólk ræða einslega við foreldra . Foreldar geta einnig óskað eftir fundi með einstökum starfsmönnum um mál sem upp kunna að koma . 25 . Trúnaðarmaður . Starfsfólk velur sér trúnaðarmann í apríl til eins árs í senn úr hópi foreldra . Trúnaðarmaður er tengiliður milli foreldra og starfsfólks . Hann hefur milligöngu í ágreiningsmálum sem upp geta komið . Markmið og starfsreglur þessar gilda frá 7. maí 2013